દુનિયાના કોઇ પણ ખૂણામાં ભારત અને પાકિસ્તાનની ભિડંત ક્રિકેટના મેદાન પર હોય તો રોમાંચ ચરમ પર હોય છે. એશિયાની આ બંન્ને શક્તિશાળી ટીમો વચ્ચે સુપરહિટ મુકાબલા માટે તૈયાર થઇ ગયા છે. હાલની ચેમ્પિયન ભારત અને પૂર્વ ચેમ્પિયન પાકિસ્તાનની ટીમ આવતા બુધવારે એશિયા કપમાં એક-બીજા સામે ટકરાશે. આ મુકાબલો સંયૂક્ત અરબ અમિરાત (યૂએઇ)માં થશે. જેથી પાકિસ્તાનને દર્શકોનું વધારે સમર્થન મળશે. ગત કેટલાક વર્ષોથી પાકિસ્તાનની ક્રિકેટ ટીમ માટે યૂએઇ હોમ ગ્રાઉન્ડ માફક છે.